Diari Oficial de la Generalitat Valenciana


Sumari del DOGV 1740, del 09-03-1992 (1992/824172)

ORDRE de 28 de febrer de 1992, de la Conselleria de Treball i Afers Socials, per la qual estableix normes per a la concessió, durant 1992, de subvencions a corporacions locals i a institucions sense finalitat lucrativa, per al foment de la Xarxa d'Atenció i Prevenció de la Drogodependència .
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/02/28/(1)/dof/vci/html**

### Dades del document

Número de DOGV
:   1740

Data del DOGV
:   09-03-1992

Secció del DOGV
:   DISPOSICIONS GENERALS

Número del document
:   1992/824172


Data del document
:   28-02-1992

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

Ordre de 28 de febrer de 1992, de la Conselleria de Treball i Afers Socials, per la qual extableix normes per a la concessió, durant 1992, de subvencions a corporacions locals i a institucions sense finalitat lucrativa, per al foment de la Xarxa d'Atenció i Prevenció de la Drogodependència.  
El Pla Nacional sobre Drogues i el Pla Autonòmic de Lluita contra la Droga de la Generalitat Valenciana, preveuen, entre els seus objectius, proporcionar una resposta assistencial i preventiva coherent amb la demanda social i determinar els requisits que han de complir els centres d'atenció a toxicòmans per poder obtenir ajudes públiques.  
En desplegament dels esmentats plans i de la resta de legislació vigent en aquesta matèria, el Decret 87/1987, de 24 de juny, del Consell de la Generalitat Valenciana, sobre centres i serveis d'atenció a toxicòmans, i el Decret 40/1990, de 26 de febrer, del Consell de la Generalitat Valenciana, sobre registre autorització i acreditació dels serveis socials de la Comunitat Valenciana, determinen que aquests hauran d'estar autoritzats i acreditats per a l?obtenció de subvencions amb càrrec als Pressupostos de la Generalitat Valenciana.  
En aquest marc, la Conselleria de Treball i Afers Socials, mitjançant aquesta ordre, complementària de l'Ordre de 5 de novembre de 1991 (DOGV núm. 1.667), convoca subvencions en favor de centres o serveis d'atenció a toxicòmans, fomentant d'aquesta forma l'atenció i prevenció de la drogodependència.  
Per això, i fent ús de les facultats que em confereix l'article 35.é de la Llei 5/1983, de 30 de desembre, de Govern Valencià, i l'article 7.4 del Decret 36/1988, de 21 de març,  
ORDENE:  
Article primer Destinataris de la subvenció  
1. Podran sol·licitar les subvencions que regula aquesta ordre les corporacions locals i mancomunitats de municipis, així com les institucions sense ànim de lucre que tinguen entre les seues finalitats o programes d'actuació l?atenció i prevenció de drogodependències.  
Les corporacions locals podran sol·licitar la subvenció individualment o conjuntament amb altres municipis. Les sol·licituds individuals podran ser-ho en representació d'un o de diversos municipis, en atenció al caràcter supramunicipal del centre o servei.  
2. Serà condició indispensable per obtenir la subvenció, l'acredotació del centre o servei de què es tracte, en les condicions establertes en el Decret 40/1990, de 26 de febrer (DOGV núm. 1.274), i, si escau, en el Decret 87/1987, de 24 de juny (DOGV núm. 632), ambdós del Consell de la Generalitat Valenciana.  
Article segon. Objecte de la subvenció  
Les subvencions s'hauran de destinar al foment de centres o serveis la finalitat dels quals siga l'atenció i prevenció de la Drogodependència i podrà comprendre la finançament de les següents despeses:  
a) Despeses corrents de funcionament dels centres o serveis.  
b) Despeses derivades de la contractació de professionals específics.  
c) Despeses derivades de programes complementaris, no habituals.  
Article tercer. Model, forma i termini de presentació de les sol·licituds  
Les entitats a què es refereix L'article primer d'aquesta ordre, hauran de presentar la seua sol·licitud (d'acord amb el model de l'annex I), en el registre de la Direcció General d'Atenció i Prevenció de la Drogodependència, sítia al carrer Comèdies núm. 7, DP 46784, València, o bé per qualsevol dels mitjans previstos en l'article 66 de la Llei de Procediment Administratiu.  
El termini per presentar l?esmentada sol·licitud serà de vint dies a partir de l?endemà de la publicació d'aquesta ordre al Diari Oficial de la Generalitat Valenciana.  
Article quart. Documentació a aportar  
1. La sol·licitud haurà d'anar acompanyada de la documentació que tot seguit es relaciona:  
a) Certificació acreditativa de l'acord adoptat per l?òrgan competent, autoritzant la sol·licitud d'ajuda i aprovant el programa i el pressupost presentat.  
b) Memòria d'activitats realitzades en 1991, expressant-hi:  
- Programa d'activitats i mètode de treball.  
- Població atesa i nombre de places.  
- Detall de subvencions rebudes.  
- Despeses realitzades en l?exercici 1991 en actuacions objecte d'aquesta subvenció.  
c) Projecte detallat de les activitats a realitzar durant l'any 1992, per a les quals se sol·licita la subvenció.  
d) Pressupost desglossat, per partides, de les despeses per, a 1992 i pressupost detallat d'ingressos per a 1992, segons model orientatiu que s'adjunta com a annex II.  
e) Relació de l?equip professional, amb descripció de categories, càrrecs, tasques i horaris de dedicació.  
f) Balanç econòmic general de despeses i ingressos de l?exercici de 1991, en el cas en què el sol·licitant siga una institució sense finalitat lucrativa.  
g) Certificat expedit per l?entitat bancària on efectuar, si escau, els pagaments, on s'especifique el codi de l?entitat, el codi de la sucursal, número de compte i el seu titular, així com una comunicació fefaent del NIF del peticionari.  
h) Declaració on conste el coneixement i compromís respecte a les obligacions establertes en l'article 5 d'aquesta ordre.  
2. Els beneficiaris de les subvencions, en el cas d'institucions sense finalitat lucrativa, hauran d'acreditar, prèviament al cobrament, que es troben el corrent de les seues obligacions tributàries i amb la Seguretat Social, en la forma que s'estableix en l'Ordre de 7 de gener de 1991, de la Conselleria d'Economia i Hisenda (DOGV núm. 1.477, de 5 de febrer de 1991).  
En el cas d'institucions que gaudesquen d'alguna exempció tributària, es presentarà documentació que acredite la concessió efectiva de l?esmentada exempció.  
Presentaran, així mateix, còpia confrontada dels estatuts on haurà de constar explícitament l?àmbit de la institució així com la inexistència de finalitat lucrativa en els seus fins.  
Article cinquè  
Els beneficiaris de les subvencions estaran obligats a:  
1. Col·laborar amb la Conselleria de Treball i Afers Socials mitjançant la coordinació dels centres o serveis subvencionats als programes d'actuació iniciats per aquesta.  
2. Col·laborar amb els centres sòcio-sanitaris públics d'atenció i prevenció de la Drogodependència de la Generalitat Valenciana.  
3. No alterar la finalitat de les subvencions i realitzar l'activitat que fonamenta la concessió.  
4. Facilitar la inspecció i el control dels òrgans corresponents de la Conselleria de Treball i Afers Socials, i en particular, de la Direcció General d'atenció i Prevenció de la Drogodependència, a fi de conèixer qualsevol aspecte de l'activitat objecte de la subvenció.  
5. Deixar constància expressa de la condició de centre, servei o programa subvencionat per la Generalitat Valenciana, en qualsevol relació amb tercers.  
Article sisè. Criteris a seguir per a la concessió d'ajudes  
A l?efecte de la concessió de les subvencions, s'hi valoraran prioritàriament els següents factors de caràcter general:  
1. La qualitat i la transcendència sócio-sanitària del programa a desplegar per l?entitat sol·licitant.  
2. L'amplitud de l?àmbit territorial i poblacional a què van dirigits.  
3. El grau d'autofinançament i de diversitat de la finançament externa.  
4. Valoració, nivell d'execució i avaluació d'activitats desplegades, si escau, en exercicis anteriors.  
5. Harmonització, en el marc territorial, del conjunt de serveis sòcio-sanitaris finançats públicament.  
Article setè. Proposta i concessió d'ajudes  
El Conseller de Treball i Afers Socials, oida la Comissió Executiva d'atenció i Prevenció de la Drogodependència, i a proposta del Director General d'atenció i Prevenció de la Drogodependència, dictarà resolucions amb les quals es concediran les subvencions a càrrec dels Pressupostos de la Generalitat Valenciana per 1992, per un import màxim de cent cinquanta milions (211.135.555) de pessetes.  
D'acord amb el que disposa l'article 47, paràgraf 8é, del Decret Legislatiu de 26 de juny de 1991, del Consell de la Generalitat Valenciana, pel qual aprova el text refós de la Llei d'Hisenda Pública de la Generalitat Valenciana, qualsevol alteració de les condicions tingudes en compte per a la concessió de la subvenció, i en tot cas l?obtenció concurrent de subvencions o ajudes atorgades per altres administracions públiques, o d'altres ens públics o privats, podrà produir la modificació de la resolució de concessió.  
Article vuitè. Pagament de la subvenció  
L'ordenació del pagament de les subvencions es realitzarà, d'acord amb els criteris continguts en l'article vint-i-vuit de la Llei 7/1991, de 28 de desembre, de Pressupostos de la Generalitat Valenciana per a l?exercici de 1992, en els termes següents:  
a) Un 60% de l?import de la subvenció es lliurarà immediatament una vegada realitzada la concessió.  
b) Un 25% s'abonarà després de l'aportació i comprovació justificativa de la correcta aplicació de la suma lliurada en concedir la subvenció.  
c) El 15% restant serà abonat per la Generalitat Valenciana quan es justifique correctament el compliment d'allò convingut.  
Article novè. Justificació de la subvenció  
S'estableixen, com a normes específiques per a la justificació d'aquestes subvencions, les següents:  
1. En el cas que el beneficiari siga una administració local, la justificació de la despesa realitzada s'efectuarà mitjançant la tramesa de fotocòpies de factures i els seus corresponents manaments de pagament, tot això degudament confrontat, així com un informe detallat de les activitats realitzades.  
2. En el cas que el beneficiari siga una institució sense finalitat lucrativa, s'hi observaran les següents regles:  
a) Les factures o justificants presentats hauran de ser originals, amb data anterior al 31 de desembre de 1992, i hi haurà de figurar el vist-i-plau del president de la institució.  
b) Les factures hauran de comptar amb totes les dades formals que exigeix per a la seua expedició l'article 3 del Reial Decret 2402/1985, de 18 de desembre (BOE núm. 312, de 30 de desembre de 1985).  
c) Les justificacions corresponents al personal contractat, són presentaran necessàriament les nòmines ajustades al model oficial, acompanyades dels justificants de cotització a la Seguretat Social.  
d) Les justificacions corresponents a col·laboracions puntuals figuraran en rebuts on consten les dades del precepte, el seu NIF, el concepte pel qual se li retribueix i la retenció corresponent a l?IRPF, així com les dades de la institució.  
Així mateix, es presentarà un informe detallat de les activitats realitzades segons la memòria presentada al seu dia, firmada i segellada pel representant legal.  
Els beneficiaris de les subvencions hauran de presentar les corresponents justificacions abans de l'acabament de l'exercici 1992.  
3. Si, a l'efecte del compliment del que preveu aquest article, així com en l'article quart anterior, s'hi aportaren fotocòpies de la documentació corresponent, aquestes hauran d'estar, en tot cas, degudament confrontades, en els termes establertes en l'article 64 de la Llei de Procediment Administratiu.  
Article deu. Reintegrament de quantitats percebudes  
Segons estableix l'article 47.9 del Decret Legislatiu de 26 de juny de 1991, del Consell de la Generalitat Valenciana, amb el qual aprova el text refós de la Llei d'Hisenda Pública de la Generalitat Valenciana, escaurà el reintegrament de les quantitats percebudes i l'exigència d'interès de demora des del moment del pagament de la subvenció en els següents casos:  
a) Incompliment de l?obligació de justificació.  
b) Obtenir la subvenció sense reunir les condicions requerides per a això.  
c) Incompliment de la finalitat per a la qual la subvenció va ser concedida.  
d) Incompliment de los condicions imposades als beneficiaris per raó de la concessió de la subvenció.  
DISPOSICIO ADICIONAL  
En cap cas no es podrà concedir subvenció a qui, havent-la sol·licitada, no es trobe al corrent de les seues obligacions amb la hisenda pública de la Generalitat Valenciana, inclosa la falta de reintegrament obligat, de quantitats percebudes en exercicis anteriors, sense perjudici del que estableix l'article 116 de la Llei de Procediment Administratiu.  
DISPOSICIO FINAL  
Aquesta ordre entrarà en vigor l?endemà de la seua publicació en el Diari Oficial de la Generalitat Valenciana.  
Valencia, 28 de febrer de 1992.  
El Conseller de Treball i Afers Socials,   
MARTIN SEVILLA JIMENEZ  
 ANNEX I  
 Sol·licitud de subvenció  
 ., amb DNI núm ,  
domiciliat a província ,  
carrer , núm   
com a representant legal d   
(institució o administració local), amb NIF , tel ,  
domiciliada a , província ,  
carrer núm. , DP   
ESPOSE:  
Que a l'empara del que disposa l'Ordre de la Conselleria de Treball i Afers Socials del dia 28 de febrer de 1992, per la qual estableix normes per a la concessió durant 1992 de subvencions a corporacions locals i a institucions sense finalitat lucrativa, per al foment de la xarxa d'atenció i prevenció de la drogodependència, i depenent d'aquesta entitat el següent centre o servei ,  
Domicili   
SOL·LICITE:  
Que es concedesca, per a l'esmentat centre/servei, una subvenció d PTA, i a aquest efecte adjunte la documentació exigida que al revers es detalla.  
 , d de 1992  
 Firma i segell  
 CONSELLERIA DE TREBALL 1 AFERS SOCIALS  
 ANNEX II  
 Pressupostos d'ingressos i despeses  
Pressupost d'ingressos:  
1. Ingressos propis PTA  
2. Finançament extern (1)  
 (Entitat)  
 PTA  
 PTA  
 PTA  
 Total pressupost ingressos ...................... PTA  
Pressuposi de despeses.  
1. Despesa de funcionament i de personal:  
1.1. Despeses de funcionament PTA  
 (subministrament, material d'oficina, etc.)  
1.2. Despeses de personal:  
Relació de Relació Categoria Retribució Seguretat  
Professionals jurídica (2) professional íntegra anual Social  
   
   
 Total despeses personal PTA  
2. Despeses derivades de programes complementàries (campanyes d'informació,  
 jornades, etc.) PTA  
 Total pressupost de despeses PTA  
   
1. S'especificarà la font de finançació externa, qualsevol que siga la seua modalitat, rebudes de la Generalitat Valenciana, o d'altres ents públics o privats.  
2. Constarà en aquest apartat la relació jurídica que uneix el professional amb l'entitat o institució (contracte laboral, prestació de serveis, etc.)


Còpia Permalink ELI